टीजर लोन पर रोक की मंशा नहीं : आरबीआई  
आरबीआई के डिप्टी गवर्नर सुबीर गोकर्ण ने कहा कि केंद्रीय बैंक की रिझाने वाली ब्याज दरों के आवासीय ऋण पर रोक लगाने की कोई योजना नहीं है।
भारतीय रिजर्व बैंक के डिप्टी गवर्नर सुबीर गोकर्ण ने कहा कि केंद्रीय बैंक की रिझाने वाली ब्याज दरों के आवासीय ऋण (टीजर लोन) पर रोक लगाने की कोई योजना नहीं है लेकिन आगाह किया कि इस तरह के उत्पाद पर दो प्रतिशत अतिरिक्त प्रावधान करना पड़ सकता है।  गोकर्ण ने संवाददाताओं से कहा, रिजर्व बैंक की ओर से इस तरह के उत्पादों पर किसी तरह के प्रतिबंध या उन्हें रोकने का प्रयास या मंशा नहीं है। हम केवल यह कह रहे हैं कि इस तरह के उत्पादों से कुछ अतिरिक्त जोखिम जुड़े होते हैं इसलिए इनके लिए अतिरिक्त प्रावधान करना होगा। उन्होंने कहा कि इस तरह के उत्पादों के लिए दो प्रतिशत का अतिरिक्त प्रावधान करना होगा जो हाल ही में लागू किया गया है।